
Referat
Privind suplimentarea contributiei Municipiului Timisoara, pentru anul 2009, aprobata prin HCL nr. 142/ 24.03.2009, pentru sprijinirea activităţii echipei 

Baschet Club Municipal Elba Timişoara 

              Prin adresa nr. SC2009-013365 / 16.06.2009, Baschet Club Municipal Elba Timişoara solicită suplimentarea contributiei Municipiului Timisoara, pentru anul 2009, aprobata prin HCL nr. 142/ 24.03.2009, pentru sprijinirea activitatii echipei, cu suma de 600.000 lei, care reprezintă acoperirea cheltuielilor necesare obţinerii performanţelor sportive pentru anul 2009.   
            Referatul a fost fundamentat in baza rezultatelor sportive deosebite obtinute in acest an de echipa, in  toate competiţiile în care a fost angrenată si pentru cheltuielile necesare in perioada iunie-decembrie 2009, pentru pregatirea de vara si calendarul competitional al echipei.

            Prin HCL 235 / 30.06.2009 privind rectificarea bugetului local al Municipiului Timisoara pe anul 2009, s-a aprobat amendamentul privind repartizarea sumei de 600.000 lei, in vederea sprijinirii si sustinerii financiare a echipei Baschet Club Municipal Elba Timisoara. 
Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată), (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).
Având în vedere cele prezentate mai sus, propunem suplimentarea contributiei acordate de Municipiul Timisoara pentru anul 2009, aprobata prin HCL nr. 142 / 24.03.2009, pentru echipa Baschet Club Municipal Elba Timişoara, cu suma de 600.000 lei. 

Conform documentelor anexate propunem aprobarea proiectului.

